יער הקדושים

[[רכס שיירות שביער הקדושים, מימינו כביש 1 ושמאלה לו קטע מדרך בורמה, ליד היישוב בית מאיר]]
[[אנדרטת מגילת האש ביער הקדושים]]
מערת בני ברית
יער הקדושים הוא יער נטוע על ידי הקק"ל בהרי ירושלים, שניטע על שתי גדותיו של נחל כסלון, בין השפלה במערב ומושב שואבה במזרח.

בניגוד ליערות קק"ל אחרים, יער הקדושים ניטע לא רק למטרות ייעור, אלא גם להנצחתם של מיליון וחצי ילדים שנספו במהלך השואה ("הקדושים"). ביער נטועים כ-6 מיליון עצים לזכר הקרבנות, ובפינות שונות ביער ניצבים מצבות ולוחות שיש הנושאים את שמות הקהילות היהודיות שנמחו. בנוסף, האנדרטאות ביער מציינות גם את חסידי אומות העולם ואת התורמים שאפשרו את הקמת פרויקט זה.

באתר נערכים מדי שנה טקסי זיכרון ביום הזיכרון לשואה ולגבורה.

שלושת האתרים המרכזיים ביער הם: 
* אנדרטת מגילת האש – פסל ברונזה בגובה 8 מטר בראש פסגה רמה, המעוצב בצורת שני גלילים – "שואה" ו"תקומה", ומהווה אנדרטה לנספים בשואה. הפסל, מעשה ידי נתן רפופורט, נחנך ב-1972.
* מערת בני ברית – מערה באפיק נחל כסלון, שנבנתה כאתר הנצחה. לאורך כל אפיק הנחל מוזכרים שמות הקהילות השונות וזה האתר המרכזי. המקום משמש גם כחניון ונקודת מוצא לטיולים ביער.
* יד אנה פרנק – אתר ליד מערת בני ברית ובו עמודי הנצחה ובהם קטעים מיומנה של אנה פרנק. בקצה האתר יש פסל של האמן פיט כהן המדמה חדר ובו כיסא שעליו יכול לשבת אדם ככלוא בתוך תא ולהתבונן בעץ הערמון הצומח בחוץ כפי שתיארה פרנק ביומנה. האתר נחנך ביום השואה ב-2 במאי 2011.

בנוסף, היער נמצא בלב גן לאומי הרי יהודה, ועוברים בו שבילי אופניים ומסלולי טיול רבים (בהם "שביל ישראל").

רעיון נטיעת "יער הקדושים" נולד לאחר המלחמה, וכבר במחצית השנייה של שנות ה-40 הוחל בגיוס תרומות למען המפעל.

נטיעת היער החלה בטקס ב-7 במרץ 1951, ונמשכה לאורך שנות ה-50. בנטיעות לקחו חלק חברי התאחדויות העולים מכל מדינה, נציגי הקהילות היהודיות מן המדינות השונות, מאות מארגוני הקהילות היהודיות (הלאנדסמאנשאפטן) בארץ, אנשי ציבור ישראלים ודיפלומטים מהמדינות השונות. ביער הוקצו חלקות לקהילות יהודיות ממדינות שונות ("יער קדושי פולין", "יער קדושי ליטא", "יער קדושי צ'כוסלובקיה", "יער קדושי רוסיה", "יער קדושי הונגריה", "יער קדושי יוגוסלביה", "יער קדושי לטביה ואסטוניה", "יער קדושי בלגיה והולנד", "יער קדושי איטליה" ועוד). מספר העצים בכל "יער" כזה נועד להיות כמספר הנספים מאותה מדינה. במסגרת כל חלקה כזו הוקצו חלקות לכל עיר ועיירה שהוכחדו.

בנוסף לאלה ניטעו יערות מיוחדים: יער לוחמי הגטאות, שיזמה מועצת הנוער למען הקרן הקיימת לישראל, ויער הילדים הקדושים "מצבתם", שיזמה מועצת המורים למען הקרן הקיימת לישראל, ואשר מומן בין השאר על ידי תרומות ילדי הארץ וניטע על ידיהם.

העצרת שקיימה הקק"ל באתר ביום השואה ב-1952 הייתה אחד מהטקסים הראשונים לזכר השואה שהיו בעלי ממד לאומי. ראש הממשלה דוד בן-גוריון שלח איגרת למשתתפיה; הייתה זו הפעם היחידה במהלך אותו עשור שעשה מעשה מסוג זה לציון יום הזיכרון לשואה.
משנת 1954, לאחר ייסוד "יד ושם", נערכה ביער עצרת זיכרון בחסות משותפת של הקק"ל ויד ושם, שנשאה אופי ממלכתי והתקיימה במעמד שרי ממשלה, חברי הכנסת ונציגי מוסדות לאומיים וציבוריים נוספים. בשנת 1956 עבר הטקס המרכזי להר הזיכרון, אך הקק"ל מוסיפה לקיים במקום טקס מדי שנה.

==גלריה==
<gallery>
תמונה:Kaverna Benei Brit.jpg|מראה בתוך מערת בני ברית
תמונה:PikiWiki Israel 13018 Anne Frank Memorial in Martyrs Forest.jpg|יד אנה פרנק ביער הקדושים
תמונה:Forest of the Martyrs. Memorial of the Katyn massacre.jpg|לוח זכרון ביער הקדושים, לקצינים היהודים בצבא הפולני שהוצאו להורג באיזור קאטין על ידי נ.ק.ו.ד.
קובץ:Vysotsk monument Israel.jpg|לוח זכרון בחורשה ע״ש קודשי קהילת ויסוצק (ע״י סטולין) שננטעה ביער הקדושים
קובץ:Moshe Sharet Holocaust Day 1954.jpg|ראש ממשלת ישראל משה שרת בטקס יום השואה ביער הקדושים, 1954
File:תעודות נטיעת עצים על שם חנוך וקטלין כהן ביער הקדושים של קק"ל.jpg|תעודות המעידות על נטיעת עצים לזכרם של חנוך וקטלין כהן ביער הקדושים
</gallery>

==לקריאה נוספת==
* דורון בר, '"לאן נפנה ביום השואה?": "יער הקדושים" וההתלבטות בשאלת הנצחת זכר השואה', קתדרה 140 (תשע"א), 103–130.

==קישורים חיצוניים==

* [http://www.kkl.org.il/forestsearch/Kdoshim_Forest.aspx יער הקדושים] באתר קרן קיימת לישראל
* [http://www.kkl.org.il/?catid=%7BACE956B3-27EE-4031-A9D4-C4C6881209EB%7D היסטוריה של קרן קיימת לישראל: 1951–1960 פתיח], באתר קרן קיימת לישראל
* [http://www.snunit.k12.il/www_teva_trips/kkl78.html יער הקדושים], פרוספקט של קק"ל, באתר סנונית
* [https://cja.huji.ac.il/hmm/browser.php?mode=set&id=42722 יער הקדושים] באינדקס לאמנות יהודית ע"ש בצלאל נרקיס של המרכז לאמנות יהודית באוניברסיטה העברית בירושלים.
* 
* 
* 
* 
* 
* 
* 
* 
* 
* 
* 
* 
* 
* 
* , 
* [https://web.archive.org/web/20191223215945/http://www.nelech.co.il/מסלולים/מידע/מאנדרטת-מגילת-האש-למערת-בני-ברית בין מערת בני ברית לאנדרטת מגילת האש] יש מסלול מסומן, אתר "נלך".
* 
* 
* [https://www.youtube.com/watch?v=QKCp1WpjB7U#t=185 טקס נטיעת העצים הראשונים ביער הקדושים], יומני כרמל מרץ 1951 <small><small>(התחלה 3:05)</small></small>
* [https://www.youtube.com/watch?v=eTCahE9ruYE&feature=em-uploademail#t=182 טקס חנוכת יער הקדושים], יומני כרמל 1952 <small><small>(התחלה 3:02)</small></small>
* [https://www.youtube.com/watch?v=fbcLdCa7-Js&list=TLkEcBJdVLWGc&index=3 נטיעת יער הקדושים, ט"ו בשבט תשי"ד]. יומני כרמל ינואר 1954
* 
* 

==הערות שוליים==

__NOTOC__

קטגוריה:ישראל: אנדרטאות להנצחת השואה
קטגוריה:אנדרטאות בהרי יהודה
קטגוריה:הרי ירושלים
הקדושים
קטגוריה:שביל ישראל
קטגוריה:יער הקדושים